માનવમિત્ર, નવી દિલ્હી : પૂર્વ રાષ્ટ્રપતિ પ્રણવ મુખર્જીના સંઘ મુખ્યાલાયમાં સંબોધન બાદ કોંગ્રેસે સંઘ અને વડાપ્રધાન નરેન્દ્ર મોદી પર આકરા પ્રહાર કર્યા હતા. કોંગ્રેસે જણાવ્યું હતું કે મુખર્જીએ સંઘને સત્યનો અરીસો બતાવ્યો અને પ્રધાનમંત્રી મોદીને રાજધર્મની યાદ અપાવી હતી. કોંગ્રેસ પ્રવક્તા સુરજેવાલાએ જણાવ્યું હતું કે પૂર્વ રાષ્ટ્રપતિનું સંઘ કાર્યક્રમ જવાની વાત ચર્ચાનો વિષય બની ગઈ હતી. દેશની વિવિધતામાં વિશ્વાસ કરનારા ચિંતા કરી રહ્યા હતા જો કે મુખર્જીએ સંઘને સચ્ચાઈનો અરીસો બતાવ્યો હતો.